ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ԲՈՒԺԱՇԽԱՏՈՂԻ ՕՐՎԱ ԱՌԹԻՎ

Առողջապահական համակարգի հարգելի ներկայացուցիչներ, սիրով շնորհավորում եմ ձեզ` Հայաստանում այսօր նշվող Բուժաշխատողի օրվա առթիվ:

Շնորհակալություն բուժաշխատողի կոչումը պատվով կրող, մարդկային կյանքն ու առողջությունը պահպանող բոլոր նվիրյալներին :

Բոլորս էլ գիտակցում ենք, որ ձեր ուղին դժվարին է և ամենօրյա անձնուրաց աշխատանք, անքուն գիշերներ և համբերատարություն է պահանջում:

Ձեր աշխատանքի իրական գնահատականը փրկված բազում կյանքերն են և ապաքինված հիվանդների երախտագիտությունը:

Անգնահատելի է ու անկեղծ գնահատանքի է արժանի ձեր ծանր ու լարված աշխատանքը՝ հատկապես առողջապահական մարտահրավերների ժամանակաշրջանում: Դուք պատվով աշխատեցիք համավարակի պայմաններում, պատերազմի դաժան օրերում և շարունակեցիք հավատարիմ մնալ ձեր կոչմանը:

Մեկ անգամ ևս շնորհավորելով մասնագիտական տոնի առթիվ՝ մաղթում եմ ամենայն բարիք, անձնական և աշխատանքային հաջողություններ, լավատեսություն , ուժ ու կորով: